యార్లగడ్డ సుమంత్ కుమార్

సుమంత్ గా ప్రసిద్ధిచెందిన సుమంత్ కుమార్ తెలుగు సినిమా నటుడు/నిర్మాత. ఇతడు అక్కినేని నాగేశ్వరరావు మనుమడు; అక్కినేని పెద్దకూతురు సత్యవతి, అల్లుడు యార్లగడ్డ సురేంద్ర దంపతుల కుమారుడు.

వ్యక్తిగత జీవితం
సుమంత్ 1975 ఫిబ్రవరి 9 న హైదరాబాదులో జన్మించాడు. సుమంత్ తల్లి నటుడు అక్కినేని నాగేశ్వరరావు కుమార్తె. తండ్రి యార్లగడ్డ సురేంద్ర. సుమంత్ ఈ దంపతులకు ఒకడే సంతానం. అక్కినేని మనవలు, మనవరాళ్ళలో సుమంతే అందరికన్నా పెద్దవాడు. ఇతను పుట్టిన కొన్ని నెలల తర్వాత అతని తల్లిదండ్రులు అమెరికాకు వెళ్ళవలసి వచ్చింది. సుమంత్ మాత్రం తాత కోరిక మేరకు, అక్కినేని దంపతుల దగ్గర ఉండిపోయాడు. అప్పుడు ఆయన గుండె సంబంధించిన శస్త్రచికిత్స చేసుకుని సినిమాలకు కొన్నాళ్ళు దూరంగా ఉంటున్నాడు. తాను సినిమాల్లో ఊపిరిసలపకుండా ఉన్నందున తన పిల్లల బాల్యాన్ని పూర్తిగా ఆస్వాదించలేకపోయానని అందుకే సుమంత్ ని తానే పెంచాలనుకుంటున్నట్లు అక్కినేని చెప్పాడు. తర్వాత అతన్ని దత్తత కూడా తీసుకున్నారు అక్కినేని దంపతులు.

సుమంత్ హైదరాబాద్ పబ్లిక్ స్కూల్లో చదివిన తర్వాత అమెరికా వెళ్ళి మిషిగన్ విశ్వవిద్యాలయంలో ఇంజినీరింగ్ కోర్సులో చేరాడు. అయితే అది నచ్చక చికాగో లో కొలంబియా కాలేజీ లో ఫిల్మ్ కోర్సులో చేరి డిగ్రీ సంపాదించాడు.
సుమంత్ 2004 సంవత్సరంలో కీర్తి రెడ్డి ని వివాహం చేసుకొని, 2006 లో విడాకులు తీసుకున్నాడు.

 సినీ జీవితం 
సుమంత్ నట జీవితం 1999 సంవత్సరం రామ్ గోపాల్ వర్మ దర్శకత్వం వహించిన ప్రేమ కథ చిత్రంతో మొదలైంది. ఇదీ, అతని రెండవ చిత్రం, యువకుడు పర్వాలేదు అనిపించుకున్నాయి. ఇతను తర్వాత నటించిన సినిమాలు అంతగా ఆడలేదు. అయితే 2003 లో జెనీలియా తో నటించిన సత్యం తో చిత్రసీమలో స్థిరపడ్డాడు. ఆ తర్వాత గౌరి కూడా విజయం సాధించి అతనికి మాస్ ఇమేజ్ ఇచ్చింది. మళ్ళీ కొన్ని విఫలాలు తర్వాత, 2006 సంవత్సరం లో శేఖర్ కమ్ముల దర్శకత్వంలో గోదావరి సినిమాతో ఉన్నత స్థానానికి చేరాడు. తర్వాత విడుదలైన చిన్నోడు అంతగా హిట్ కాలేదు. మధుమాసం, పౌరుడు బాక్సాఫీస్ లో బాగానే ఆడి, కొన్ని సెంటర్స్ లో 100 రోజులు కూడా నడిచాయి. 

2009 లో వచ్చిన బోణి ప్లాప్ అయ్యింది. 2011 లో గోల్కొండ హైస్కూల్ హిట్ ఐయ్యి సుమంత్ కి మంచి పేరు తెచ్చింది. ఆ తర్వాత కొన్ని వరస విఫలాలు తర్వాత 2017 లో మళ్ళీ రావా అతని కెరీర్ కి మళ్ళీ ఊపిరి ఇచ్చింది.   ఎన్.టీ.ఆర్:కథానాయకుడు లో అతని తాత అక్కినేని పాత్ర పోషించి పలు ప్రశంసలు పొందాడు.
 నటించిన చిత్రాలు 
సంవత్సరంపేరు పాత్రగమనికలుమూ1999ప్రేమ కథసూరితొలి చిత్రం2000 సంవత్సరంయువకుడుశివపెళ్లి సంబంధం మనవడు2001రామ్మా! చిలకమ్మాకాశీస్నేహమంటే ఇదేరాచంద్రు2003సత్యంసత్యం2004గౌరిగౌరీ శంకర్2005ధన 51 ధనామహానందిశంకర్2006గోదావరిశ్రీరామ్ "రామ్"చిన్నోడుచిన్నా2007క్లాస్ మేట్స్రవి కిరణ్2008మధుమాసంసంజయ్2009పౌరుడు అజయ్బోణిడిడి2011గోల్కొండ హై స్కూల్సంపత్రాజ్రాజ్దగ్గరగా దూరంగాగౌతమ్2014ఏమో గుర్రం ఎగరావచ్చుబుల్లెబ్బాయి2016నరుడా డోనరుడావిక్కీ2017మళ్ళీరావాకార్తీక్2018సుబ్రహ్మణ్యపురంకార్తీక్ఇదం జగత్నిషిత్2019ఎన్.టి.ఆర్. కథానాయకుడు అక్కినేని నాగేశ్వరరావుఎన్.టి.ఆర్. మహానాయకుడు2021కపటధారిగౌతమ్2021అనగనగా ఒక రౌడీ2022మళ్ళీ మొదలైందివిక్రమ్సీతా రామంబ్రిగేడియర్ విష్ణు శర్మనామినేట్ - ఉత్తమ సహాయ నటుడిగా SIIMA అవార్డు - తెలుగు2023వాతిAM కుమార్హాస్య పాత్ర; ద్విభాషా చిత్రంసార్ఎ.ఎస్. మూర్తి2024అహం రీబూట్నిలయ్2025అనగనగావ్యాస్ కుమార్టిబిఎమహేంద్రగిరి వారాహి †పోస్ట్-ప్రొడక్షన్టిబిఎఅనంగన ఒక రౌడీ †వాల్తేరు శీనుప్రీ-ప్రొడక్షన్

అక్కినేని వంశ వృక్షం

మూలాలు

వర్గం:తెలుగు సినిమా నటులు
వర్గం:1975 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా సినిమా నిర్మాతలు
వర్గం:సినీ వారసత్వం గల తెలుగు సినిమా వ్యక్తులు